మదర్ థెరీసా
మదర్ థెరీసా (ఆగష్టు 26, 1910 - సెప్టెంబర్ 5, 1997), "'ఆగ్నీస్ గోక్షా బొజాక్షు" (),గా జన్మించిన అల్బేనియా దేశానికి చెందిన రోమన్ కాథలిక్ సన్యాసిని, భారతదేశ పౌరసత్వం పొంది మిషనరీస్ అఫ్ ఛారిటీని భారతదేశంలోని కోల్కతా(కలకత్తా) లో, 1950 లో స్థాపించారు.45 సంవత్సరాల పాటు మిషనరీస్ అఫ్ ఛారిటీని భారత దేశంలో మరియు ప్రపంచంలోని ఇతర దేశాలలో వ్యాపించేలా మార్గదర్శకత్వం వహిస్తూ, పేదలకు, రోగగ్రస్తులకూ, అనాథలకూ, మరణశయ్యపై ఉన్నవారికీ పరిచర్యలు చేసారు.
థేలీస్
క్రీ.పూ. 6వ శతాబ్దానికి చెందిన థేలీస్ (Thales) ను గ్రీకు తత్వశాస్త్ర పితామహుడిగా చెబుతారు. థేలీస్ క్రీ.పూ. 624 లో ఆసియా మైనర్ కోస్తాలోని (ప్రస్తుత టర్కీ) మైలీటస్ నగరంలో జన్మించి, క్రీ.పూ.546 లో చనిపోయినట్లు చరిత్రకారుల అభిప్రాయం. క్రీ.పూ. 585 మే 28న సంభవించిన సంపూర్ణ సూర్య గ్రహణాన్ని థేలీస్ ముందుగానే లెక్కగట్టి జోస్యం చెప్పినట్లుగా తెలుస్తుంది.